stanford-oval/wikipedia huggingface dataset:
Wizard Spider

| --- | --- |
 פעילות:  פעולות סייבר התקפיות
 תחום:  אבטחת מידע
 מדינה:  רוסיה רוסיה
 תקופת הפעילות:  2017–הווה (כ־7 שנים)
 
וויזרד ספיידר (באנגלית: Wizard Spider) היא קבוצת תקיפה רוסית המבצעת פעולות סייבר התקפיות כנגד גורמים מערביים.
בקבוצה חברים כ-80 אנשים, פעילותם מתבצעת לרוב מהעיר סנט פטרבורג, רוסיה ומאזורים שונים באוקראינה.
התקפותיה של הקבוצה מתמקדות נגד חברות מסחריות ומוסדות פיננסיים ומתבצעות באמצעות הכופרות והנוזקות הבאות: Conti, TrickBot, Sidoh.
הקבוצה וחבריה נמצאים תחת מעקב שוטף של סוכנות המודיעין האירופאית (יורופול) וארגון המודיעין המשטרתי (אינטרפול).
ראו גם

לוחמת רשת
טרור קיברנטי
האקינג
משחקי מלחמה (אבטחת מידע)
האקטיביזם
הערות שוליים

↑  Paul Reynolds, 'Wizard Spider': Who are they and how do they operate?, 18 במאי 2021
↑  Conor Lally, Wizard Spider profile: Suspected gang behind HSE attack is part of world’s first cyber-cartel, The Irish Times (באנגלית)
↑  Adversary: Wizard Spider - Threat Actor, Crowdstrike Adversary Universe (באנגלית)
↑  Laura Colgan, Cybercrime hackers behind awful HSE ransomware attack exposed, Irish Mirror, ‏18 במאי 2021 (באנגלית)
↑  Who is wizard spider? The group responsible for the cyber attack on the HSE, JOE.ie (באנגלית)
We Can't Stop

We Can't Stop (בעברית: אנחנו לא יכולים להפסיק) הוא שיר של הזמרת האמריקאית מיילי סיירוס. השיר יצא לאור ב-3 ביוני 2013 כסינגל הראשון מתוך האלבום הרביעי של סיירוס, Bangerz. במהלך טקס הפרסים של בילבורד 2013, הודיעה סיירוס שהשיר יצא ב-3 ביוני 2013.
וידאו קליפ

הקליפ לשיר בוים על ידי דיאן מרטל. ב-19 ביוני 2013 הוא יצא לאור ובתוך 24 השעות הראשונות שלו, זכה להצלחה גדולה וצבר 10.7 מיליון צפיות. נכון לאפריל 2017, השיר צבר 767 מיליון צפיות ולמעלה מ-2.8 מיליון לייקים. בקליפ ניתן לראות שיש מסיבה ושהאורחים עושים פעולות כגון: הרכבת גולגולת מצ'יפס ובעיטה בה, יצירת הר שעשוי מלחם לבן ושחייה בבריכה. הווידאו קליפ הועמד לפרסים רבים וקיבל כ-4 מועמדויות לפרסי ה-VMA (ביניהן "הקליפ הנשי הטוב ביותר") ול-"פרס המוזיקה של יוטיוב לווידאו השנה", "פרס מוזיקת העולם לקליפ הטוב ביותר בעולם". ברשימה של עשרת סרטוני המוזיקה הטובים ביותר של 2013, רולינג סטון הציב את השיר במקום הראשון.
נכון ל-8 באוקטובר 2021, הקליפ לשיר חצה את רף ה-900 מיליון צפיות ביוטיוב והופך לשירה השני של סיירוס שעושה זאת.
קידום והופעות

ביום יציאתו של הסינגל השני מתוך האלבום, "Wrecking Ball", הופיעה סיירוס עם השיר בשיתוף הזמר רובין ת'יק בטקס פרסי ה-VMA. הופעה זו גרמה לביקורות חריפות שהוטחו נגד סיירוס על התנהגותה הפרובקטיבית וגררה תלונות לערוץ MTV. על פי התלונות, במהלך ההופעה הייתה לבושה סיירוס בלבוש חושפני, ביצעה אקטים בעלי מיניות וולגרית ורקדה בצורה פרובוקטיבית.
מיקומי שיא

השיר זכה להצלחה רבה במצעדים ובמכירות והיה במקום הראשון בבריטניה, ניו זילנד, וסקוטלנד ובעשרת המובילים בעוד 15 מצעדים נוספים בהם מצעד הבילבורד שבו הגיע למקום השני. בארצות הברית קיבל תואר 5 פלטינות לאחר שמכר כ-5,000,000 עותקים ובשוודיה ואוסטרליה קיבל פלטינה משולשת גם כן. בקנדה מכר כ-320,000 עותקים והגיע למעמד פלטינה מרובעת. בבריטניה, מקסיקו, ניו זילנד, ונצואלה, ודנמרק הגיע למעמד פלטינה. באוסטריה, גרמניה, איטליה, ושווייץ קיבל תואר זהב.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 33 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 2 |  |
|  ברזיל | טופ 100 ברזיל | 2 |  |
|  גרמניה | GfK – טופ 100 | 16 |  |
|  דנמרק | היטליסטן | 11 |  |
|  דרום אפריקה | אנטרטיינמנט מוניטורינג אפריקה | 5 |  |
|  הולנד | מצעד 40 הסינגלים ההולנדיים | 48 |  |
|  הממלכה המאוחדת | מצעד הסינגלים הבריטי | 1 |  |
|  יפן | יפן הוט 100 | 7 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 19 |  |
|  ספרד | PROMUSICAE | 5 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 15 |  |
|  צ'כיה | ČNS IFPI | 9 |  |
|  צרפת | SNEP | 26 |  |
|  קוריאה הדרומית | סירקל צ'ארט | 23 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 19 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים המוסטרמים | 41 |  |
תארים ומכירות

| מדינה | תואר | עותקים | מקור |
| --- | --- | --- | --- |
| אוסטריה אוסטריה (IFPI) | זהב | 15,000 |  |
| אוסטרליה אוסטרליה (ARIA) |  פלטינה x5 | 350,000 |  |
| איטליה איטליה (FIMI) | פלטינה | 50,000 |  |
| ארצות הברית ארצות הברית (RIAA) |  פלטינה x5 | 5,000,000 |  |
| הממלכה המאוחדת הממלכה המאוחדת (BPI) | פלטינה | 600,000 |  |
| גרמניה גרמניה (BVMI) | זהב | 150,000 |  |
| דנמרק דנמרק (IFPI) | פלטינה | 1,800,000 |  |
| ונצואלה ונצואלה (APFV) | פלטינה | 10,000 |  |
| מקסיקו מקסיקו (AMPROFON) | פלטינה | 60,000 |  |
| נורווגיה נורווגיה (IFPI) | פלטינה | 60,000 |  |
| ניו זילנד ניו זילנד (RMNZ) | פלטינה | 15,000 |  |
| קנדה קנדה (GLF) |  פלטינה x4 | 320,000 |  |
| שוודיה שוודיה (GLF) | פלטינה | 40,000 |  |
| שווייץ שווייץ (IFPI) | זהב | 15,000 |  |
אבן הירח (סרט, 1996)

| --- | --- |

כרזת הסרט
 מבוסס על:  הרומן "אבן הירח" מאת וילקי קולינס
 סוגה:  מסתורין, דרמה תקופתית
 כותבים:  קווין אליוט
 בימוי:  רוברט בירמן
 שחקנים:  גרג וייז קילי הוז פיטר ווהן אנטוני שר
 ארץ מקור:  ארצות הברית הממלכה המאוחדת
 שפות:  אנגלית
 מספר עונות:  1
 מספר פרקים:  2
 הפקה
 מפיק:  כריס פאר
 מפיקים בפועל:  ג'ורג' פאבר רבקה איטון
 חברת הפקה:  BBC WGBH Boston
 צלמים:  ג'ון דאלי
 אורך פרק:  60 דקות
 שידור
 רשת שידור:  BBC2 (הממלכה המאוחדת) PBS (ארצות הברית)
 פורמט (תמונה):  14:9
 פורמט (קול):  סטראו
 תקופת שידור מקורית:  29 בדצמבר 1996 – 30 בדצמבר 1996 (הממלכה המאוחדת) 2 בנובמבר 1997 (ארצות הברית)
 קישורים חיצוניים
 דף התוכנית ב-IMDb
אבן הירח (באנגלית: The Moonstone) היא מיני-סדרה טלוויזיונית משנת 1996 המבוססת על הרומן באותו שם מאת וילקי קולינס, בכיכובם של גרג וייז וקילי הוז.
תקציר עלילה

רייצ'ל ורינדר מקבלת במתנה ליום הולדתה יהלום יקר ערך. באותו לילה נגנב היהלום מהמגרה שבחדרה. החשד נופל על להטוטנים הודים שהופיעו במקום בערב הקודם, כמו גם על המשרתים, בני הבית ואורחיהם ואפילו רייצ'ל עצמה נחשדת.
צוות השחקנים

גרג וייז – פרנקלין בלייק
קילי הוז – רייצ'ל ורינדר
טרנס הרדימן – קולונל סר ג'ון הרדקאסל
פיטר ווהן – גבריאל בטרג'
פטרישה הודג' – ליידי ג'וליה ורינדר
אנטוני שר – סרג'נט קאף
אנטון לסר – עזרא ג'נינגס
פול ברוק – ד"ר קנדי
סקוט הנדי – גודפרי אייבלווייט
לזלי שארפ – רוזנה ספירמן
הערות שוליים

↑  An introduction to The Moonstone
The One (שיר של קיילי מינוג)

The One (בעברית: האחד או האחת) הוא שיר שהוקלט על ידי הזמרת-יוצרת האוסטרלית קיילי מינוג, מתוך אלבום האולפן העשירי שלה, X. השיר יצא לאור ב-28 ביולי 2008, על ידי חברות התקליטים מאשרום רקורדס ופרלופון, כסינגל החמישי מתוך האלבום. במקור, "The One" היה אמור להיות כלול במהדורה פיזית שיצאה לשווקים בממלכה המאוחדת, במהלך סיבוב ההופעות, "KylieX2008", אך בהמשך הוחלט להוציא אותו בפורמט דיגיטלי בלבד. בנוסף לכך, הופצה גרסת רמיקס שלו.
השיר הגיע למקום הראשון במצעד הסינגלים הניו זילנדי והפך ללהיט במספר מדינות נוספות.
רקע וכתיבה

השיר נכתב על ידי קיילי מינוג, ריצ'רד "ביף" סטנארד, ג'יימס וילטשייר, ראסל סמול, ג'ון אנדרסון, יוהאן אמות' ואמה הולמגרן והופק על ידי ריצ'רד "ביף" סטנארד ופרימייסנס. בריאיון עם ראסל סמול, מפיק האלבום, נחשף שהקלטות האלבום התעכבו כיוון שכאשר שלחו את "The One" לסטנארד, הצוות של מינוג נאלץ לחכות 10 חודשים לסיום העריכה שלו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.5 מיליון השמעות.
וידאו קליפ

את הווידאו קליפ הנלווה של "The One" ביים בן איב, והוא צולם במנצ'סטר, הממלכה המאוחדת. הוא צולם באולפן צילום, תוך שימוש במסך ירוק. חלק מהקליפ צולם במנצ'סטר ארנה. הוא הוקרן לראשונה באוגוסט 2008, חודשיים לאחר יציאתו כסינגל. הוא נוצר בהשראת שחקניות אמריקאיות כדוגמת קרול לומברד ולורן באקול.
נכון לאוקטובר 2021, מונה הצפיות של הקליפ עומד על למעלה מ-8.1 מיליון צפיות.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  הונגריה | Rádiós Top 40 | 26 |  |
|  הממלכה המאוחדת | מצעד הסינגלים הבריטי | 36 |  |
|  ולוניה | אולטראטופ 40 | 15 |  |
|  חבר המדינות | טופ-היט | 61 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 6 |  |
|  פלנדריה | אולטראטופ 50 | 7 |  |
|  צ'כיה | ČNS IFPI | 38 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| הממלכה המאוחדת | 28 ביולי 2008 | הורדה דיגיטלית | פרלופון |  |
| ניו זילנד | 22 בספטמבר 2008 | הורדה דיגיטלית | האחים וורנר אוסטרליה |  |
| אירופה | 7 באוקטובר 2008 | הורדה דיגיטלית | EMI |  |
| אוסטרליה | 20 באוקטובר 2008 | הורדה דיגיטלית | האחים וורנר אוסטרליה |  |
QRPedia

QRPedia היא מערכת המבוססת על אינטרנט סלולרי, אשר משתמשת בקודי QR על מנת להציג לגולשים תוכן מוויקיפדיה על-גבי צג המכשיר הסלולרי שלהם בשפת הממשק של המכשיר.‏ QRPedia מוסיפה יכולות נוספות מעבר לאלה הקיימות בייצירת קודי QR המיצגים כתובות באינטרנט (URI).
היסטוריה

ממציא ה-QRPedia הוא רוג'ר במקין (אנגלית: Roger Bamkin), יושב ראש ויקימדיה בריטניה, והאחראי על התיכנות הוא טרנס אידן (אנגלית: Terence Eden). קוד התוכנה פתוח ורישיונו, "רישיון MIT". התוכנה הושקה באפריל 2011, בסיור במסגרת מיזם ה"גלאם" עם המוזיאון האמנותי של דרבי. שם המיזם "QRPedia" הוא הלחם בסיסים של "QR" (ראשי התיבות באנגלית של Quick Response, "מענה מהיר") ו"פדיה" מ"ויקיפדיה".
בינואר 2012 זכה מיזם QRPedia להיות אחד מארבעת המיזמים החדשניים ביותר בעולם הסלולר בבריטניה בשנת 2011 (מתוך 79 מועמדים) במסגרת התחרות "בריטניה חכמה". הקריטריון לזכייה הוגדר "יעילות, פשטות ופוטנציאל להשפעה עולמית". כתוצאה מכך, זכה המיזם להצגה ב"קונגרס הניידות העולמי" שנערך בברצלונה חודש לאחר מכן.
ב-18 בנובמבר 2013 הודיע הוועד המנהל של "ויקימדיה בריטניה" כי הושלמה העברת הבעלות על המיזם ועל כל הקניין הרוחני הקשור אליו, מרוג'ר במקין לידי עמותת ויקימדיה המקומית.
מיזם QRPedia נמצא בשימוש מוסדות ציבוריים באירופה ובארצות הברית. בין היתר, נעשה בו שימוש במוסדות הבאים:
מוזיאון הילדים באינדיאנפוליס
מכון ז'ואן מירו, לרבות תערוכה ניידת
מוזיאון הספורט, אסטוניה
גן החיות סופיה בסופיה, בולגריה
אופן פעילות המערכת

כאשר משתמש סורק קוד QR למכשיר הסלולרי שלו, המכשיר מתרגם את הקוד לכתובת אינטרנט בדומיין qrwp.org, כאשר החלק האחרון של הכתובת (הנתיב) הוא שם הערך בוויקיפדיה. אז שולחת המערכת בקשה לערך הוויקיפדי בשפה המוגדרת כשפת הממשק במכשיר הסלולרי.
שרת ה־QRPedia משתמש ב-API של ויקיפדיה על מנת למצוא את הערך בשפה הרלוונטית, ואם קיים, מחזיר את הערך המדובר בפורמט נוח לקריאה על מכשיר סלולרי. אם לא קיים ערך בשפה המבוקשת, המערכת נותנת למשתמש לבחור את השפה המועדפת, או לחלופין להשתמש בגוגל תרגום. בצורה הזו, קוד QR אחד יכול להביא להצגת את אותו הערך בכמה שפות. נוסף על כך, תוכנת QRPedia מאפשרת הצגה של נתונים סטטיסטיים על השימוש בה.
ראו גם

מונמות'
הערות שוליים

↑  The Technology Outlook for UK Tertiary Education 2011-201, עמוד 14
↑  Introducing QRpedia, ב-"Terence Eden's Blog"‏, 3 באפריל 2011
קוד QRPedia בשימוש במוזיאון הלאומי למחשוב של בריטניה
אאוגסבורג

ערך זה עוסק בעיר בגרמניה. אם התכוונתם לקבוצת כדורגל, ראו .
אָאוּגְסְבּוּרְג (בגרמנית: Augsburg; בכתיב מיושן: אויגשׂפורג, או אויגסבורג) היא עיר בדרום-מרכז גרמניה השוכנת במפגש הנהרות ורטאך ולך. זוהי הבירה והעיר הגדולה של מחוז שוואביה במדינת בוואריה. מניין האוכלוסין עמד על 301,033 בסוף שנת 2022.
ב-2019 מערכת ניהול המים ההיסטורית של אאוגסבורג הוכרזה כאתר מורשת עולמית של אונסק"ו.
היסטוריה

העיר נוסדה בשנת 15 לפנה"ס, תחת שלטון קיסר רומא אוגוסטוס, בתור מחנה קבע לחיל מצב בשם אוגוסטה וינדליקום. בסביבות שנת 120 לספירה הייתה אאוגסבורג לבירתה של הפרובינקיה הרומית רייטיה. במאה החמישית לספירה נחרבה העיר על ידי ההונים, במאה השמינית היא נחרבה על ידי קרל הגדול ובמאה האחת-עשרה נחרבה על ידי ולף הראשון מבוואריה. בכל פעם קמה העיר מחורבותיה והייתה למשגשגת יותר.
אאוגסבורג הפכה לעיר קיסרית חופשית ב-9 במרץ 1276. בשל מיקומה האסטרטגי על דרכי המסחר לאיטליה, היא הפכה עד מהרה למרכז סחר גדול. פרנסי העיר הפיקו כמויות גדולות של דברי אריגה, בגדים וטקסטילים, וכן הייתה העיר לבסיס אימפריית הבנקאות של פוגר. הפוגראי, רובע בעיר שהוקדש למתן קורת גג לתושביה הנזקקים של אאוגסבורג, הוקם בשנת 1516 ומוסיף להתקיים עד ימינו.
בתקופת מלחמת העולם השנייה שכן בעיר תת-מחנה של מחנה הריכוז דכאו.
יהודים באאוגסבורג

הרב צבי הירש חיות טוען כי "אספורק" הנזכרת בתלמוד בבלי, מסכת בבא קמא, דף ס"ה, עמוד ב' היא אאוגסבורג, ואם כן נמצא שהיו בה יהודים כבר בתקופת התלמוד.
בזמן הראשונים הייתה ישיבה מפורסמת בעיר. עיקר פרסומה של הישיבה היה בגלל שיטת הלימוד המיוחדת שלה. שיטת הלימוד היוותה את יסוד שיטת החילוקים שהייתה נפוצה בפולין בשנים מאוחרות יותר.
במאה ה-13 הוצא להורג בשרפה באאוגסבורג רבי אברהם הגר, גר צדק מבעלי התוספות שהורשע בשבירת פסלים ששימשו לעבודה זרה, ובשידול נוצרים נוספים להתגייר.
ספורט

באוגסבורג קבוצת הכדורגל אאוגסבורג, המשחקת בבונדסליגה. אאוגסבורג הוקמה בשנת 1907 והעפילה לבונדסליגה לראשונה בעונת 2010/11.
בעיר קיימת קבוצת הוקי קרח שמתמודדת בליגת העל, "פנתרי אוגסבורג".
ערים תאומות

ארצות הברית דייטון, אוהיו, ארצות הברית
הערות שוליים

↑  מערכת ניהול המים ההיסטורית של אאוגסבורג באתר אונסק"ו (באנגלית)
↑  אמרי בינה, הערה ז' ד"ה והנה, באתר היברובוקס
↑  של"ה מסכת שבועות.
| --- | --- |
בקרת זהויות :  NLI: 987007309202105171  BnF: cb11862310j (data)  GND: 4003614-5  HDS: 006581  LCCN: n50073906  MusicBrainz: 72cb4849-5677-47c2-8c5f-415c9074f5f3  NARA: 10044874  NKC: ge134035  NSK: 000649871  RERO: 02-A009662289  SUDOC: 026359804  VcBA: 497/13579  VIAF: 153139306   WorldCat (עם VIAF): 153139306
Viasat Series

|  פרטי הערוץ |
| --- | --- |
 מדינה:  שוודיה
 תאריך השקה:  16 בפברואר 2009 (כ-TV1000 Drama) 3 במרץ 2012 (כ-Viasat Filn Drama) 2015 (כ-Viasat Series)
 בעלות:  Modern Times Group
 אזור קליטה:  דנמרק, נורווגיה, פינלנד ושוודיה
 http://www.tv1000.se/
 
Viasat Series הוא ערוץ טלוויזיה המשדר סדרות טלוויזיה.
הערוץ הושק ב-16 בפברואר 2009 כ-TV1000 Drama. באותו יום הושקו גרפיקות חדשות בערוצי TV1000 במדינות הנורדיות, עם סמלילים חדשים ואריזות גרפיות חדשות. בניגוד לערוצי הטלוויזיה האחרים, ששודרו במשך כל היממה, הערוץ שידר דרמות בין השעות 06:00 בבוקר עד 18:00. הערוץ החליף את ערוץ היולים שהיה קיים עד אז בפלטפורמת הלווין של Viasat.
הערוץ משדר כיום סרטים שונים דוגמת דרמות, פשע, ורומנטיקה.
S.U.N. Project

סמליל ההרכב
S.U.N. Project הוא הרכב המתכנה רוק-טראנס פסיכדלי. חבריו הם היי-מן מקוי, מתיאס רומולר ומרקו מניצ'לי - במקור נגני הבי מטאל מהמבורג שנתקלו לראשונה במוזיקה פסיכדלית בתחילת שנות ה-90 בהיותם בחופשה בגואה. לאחר החופשה החלו לכתוב טראנס המשלב גיטרות חשמליות בעזרת מחשבי אטארי וסינתיסייזרים וב-1997 יצא אלבום הבכורה דרוזופילה.
מקור השם

השם S.U.N נבחר בשנת 1996 במשמעות שמש עם הוספת הנקודות לשם קישוט בלבד. יש המפרשים כ - Stupid Unrespectable Noise ("רעש טיפשי ולא מכובד").
דיסקוגרפיה

1997 - Drosophila
1998 - Macrophage
1999 - Zwork
2000 - Paranormal
2001 - Guitar Trax
2001 - The Remixes
2003 - Sexperimental
2004 - Insectified
2005 - Wicked
2009 - RemiXes II
2012 - Metallic Taste
הרכבי-צד

CONsequencer - מקוי עם מילקה (Milque)
Slap - מרקו ומקוי
Ouija - מרקו, מקוי ותקליטנים שונים
Marco Menichelli - מרקו
We Were Born for This

"We Were Born for This" (בעברית: "לזה נולדנו") הוא שיר של הזמר-יוצר הקנדי ג'סטין ביבר. הוא נכתב על ידי ביבר עצמו יחד עם סם הוק, ג'סטין טימברלייק ופו בר. השיר פורסם כסינגל בודד ב-28 באפריל 2014 ב-SoundCloud.
עטיפת הסינגל גררה ביקורות רבות על הדמיון לאמנות העטיפה של האלבום Riot! של להקת הרוק האמריקאית פאראמור מ-2007, הפרשיה סוקרה בין השאר במגזין הבילבורד ובחדשות MTV.
לחן ומילים

השיר, שהוקלט בדצמבר 2013, הוא שיר בלדה סנטימנטלי המשלב סולו גיטרה, בעוד שברקע השיר ביבר שר בקול שקט, אך לעיתים אף מגיע לקול פלסט.
השיר מתאר את החוויה להתבגר לאור הזרקורים, עם הצורך להתמודד עם האהדה הרבה וגם הביקורות השליליות.
בפזמון השיר הוא אומר:
כי זה הזמן שלי

ואני לא אבזבז אותו

לחשוב על מה שאתה צריך להגיד

כי אני כאן כדי להישאר
המקור באנגלית
Cause this is my time

And I won’t waste it

Thinking 'bout what you gotta say

Cause I'm here to stay
לקראת סוף השיר ג'סטין ביבר מודה למעריצים שלו:
תראו את כל האנשים שעומדים בחוץ, כל כך מסורים, האהבה שלכם איננה נעלמת
המקור באנגלית
Look at all the people standing outside, So dedicated, Your love doesn't go unrecognized
מחלוקת על אמנות העטיפה

אמנות העטיפה של "Were Born for This" ספגה ביקורות בעיקר מצד מעריצי להקת הרוק האמריקאית פאראמור בשל הדמיון בין אמנות עטיפת הסינגל לאמנות העטיפה של האלבום Riot! של פאראמור מ-2007, שהשתמשה בטיפוגרפיה, סכמת צבעים וגופן דומים מאוד, נטען שייתכן והתמונה נלקחה מתמונה מ-2011 שיצרה מעריצה של פארמור.
בתגובה, פרסמה פאראמור תמונות של חברי הלהקה תחת עיצוב עם מוטיבים מובהקים הלקוחים מאמנות העטיפה של Believe ו- אלבום האולפן השלישי של ביבר.
הפרשיה סוקרה בין השאר במגזין הבילבורד ובחדשות MTV. היילי ויליאמס, הזמרת הראשית וכותבת השירים של פאראמור, אף התייחסה לכך בחשבון הטוויטר שלה.
ראו גם

זכויות יוצרים
Copyleft
דיסקוגרפיה של ג'סטין ביבר
אאודטסהורן

| --- | --- |

 מדינה:  דרום אפריקה דרום אפריקה
 פרובינציה:  הכף המערבי הכף המערבי
 תאריך ייסוד:  1857 
 שטח:  37.6 קמ"ר
 גובה:  319 מטרים
 אוכלוסייה:  ‏
  ‑ בעיר:  90,822 (2021)
 קואורדינטות:  33°35′00″S 22°12′00″E﻿ / ﻿33.583333333333°S 22.2°E﻿ / -33.583333333333; 22.2 
 https://www.oudtshoorn.com/
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיאאודטסהורן(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיאאודטסהורן(למפת הכף המערבי רגילה) קייפטאון ג'ורג' ביופורט וסט ורדנדאל ורדנבורגאאודטסהורן(למפת הכף המערבי מוגדלת) קייפטאון ג'ורג' ביופורט וסט ורדנדאל ורדנבורגאאודטסהורן  he tabBackground:;tabBorder:#aaa;defaultTab:0;
 
אאודטסהורן (באנגלית: Oudtshoorn) היא עיר בפרובינציית הכף המערבי שבדרום אפריקה, הממוקמת בין הרי סוורטברג מצפון להרי אוטניקה מדרום. זוהי העיר הגדולה ביותר באזור הקארו הקטן, עם כ-60,000 תושבים. כלכלת העיירה נשענת בעיקר על ענפי חקלאות היענים והתיירות.  אאודטסהורן היא ביתם של אוכלוסיית היענים הגדולה בעולם.
היסטוריה

החקלאים הראשונים התיישבו בשנות ה-50 של המאה ה-18 והתבססו עד סוף המאה ה-18. בנוסף על גידול בעלי חיים, הם גידלו חיטה ושעורה, הכינו יין וברנדי, גידלו טבק ומגוון עצי פירות. בשנות ה-30 של המאה ה-19 השוק האזורי הפך לחופשי יותר, מה שתרם לשיגשוג האזור. בשנת 1838 הוחלט לבנות כנסייה במקום, שנחנכה 3 בנובמבר 1839. במשך 40 השנים הבאות, הכנסייה ההולנדית הייתה מרכז חיי הקהילה באזור.
בדצמבר 1847 נפתח "בית הספר לחקלאים", הראשון שנתמך על ידי המדינה. לפני כן, העסיקו התושבים העשירים מורים פרטיים, שהעסקתם הייתה מורכבת בשל מצב הדרכים הירוד באזור, עלויות הלינה והמחסור המתמשך בעובדי משק. בשנת 1848, אאודטסהורן נוסדה רשמית כעיירה. בשנת 1858 הגיעו מתיישבים בריטים ראשונים לאאודטסהורן.
צמיחתה של אאודטסהורן הוגבלה בשל אספקת המים המעטה לאזור. בשנים הראשונות הובלו מים לעיירה בחביות, שנמכרו בשישה פני לדלי. הכלכלה המקומית התבססה בעיקר על גידול טבק ויענים. בצורת קשה ב-1865 שכנעה רבים מהמתיישבים לעבור לרפובליקה הדרום-אפריקאית. מפקד האוכלוסין מ-1865 הצביע על אוכלוסייה בת 1,145 נפשות.
תעשיית היענים של אאודטסהורן התחילה בשנת 1864. נוצות היענים נחשבו אז לאביזרים אופנתיים בקרב האצולה האירופית. יצוא הנוצות הוביל לשגשוג הכלכלה המקומית. חקלאי האזור, שהבינו שהיענים רווחיות הרבה יותר מכל ענף אחר, נטשו את שאר היבולים שלהם ושתלו אלפלפות, ששימשו כמזון ליענים. עד 1877 כבר נערכו מכירות פומביות של נוצות גם באאודטסהורן עצמה. ייצור זרעים חקלאיים מיוחדים הוא המשמעותי ביותר בכלכלת המקום כיום, אך גידול יענים נותר עדיין משמעותי אף הוא.
תעשיית היענים התאוששה לאט, בין השאר בגלל מלחמת הבורים בשנים 1899–1902.
השוק המקומי קרס ב-1914 בעקבות מלחמת העולם הראשונה. בתחילת המלחמה חיו באאודטסהורן 314,000 יענים, לעומת 32,000 ב-1930.
סוף מלחמת העולם השנייה פתח שווקים חדשים לעור ובשר היען, וכתוצאה מכך התעשייה התאוששה בסופו של דבר.
היסטוריה > שפעת העופות

בשנים 2004–2005 הייצוא הדרום אפריקאי פחת בכ-700 מיליון רופי כתוצאה מהתפרצות של שפעת העופות, שגרמה למותם של 26,000 ציפורים ו-400 עובדים.
באפריל, 2011 פרץ זן נוסף של שפעת העופות באאודטסהורן. כחברה בארגון העולמי לבריאות בעלי חיים, דרום אפריקה נדרשה על פי החוק הבינלאומי לשחוט ציפורים נגועות. כתוצאה מכך הומתו 38,000 יענים. האיחוד האירופי, שהיה אחראי ל-90% מיצוא בשר היען של דרום אפריקה, אסר על ייבוא בשר יען דרום אפריקאי. הדבר הביא לקשיים כלכליים לחוות היענים באזור. לחקלאים הוצע פיצוי כספי על ידי הממשלה, אך הפיצויים לא עזרו ועובדים רבים פוטרו. הענף הפסיד 108 מיליון רופי מדי חודש, והפסיד 1.2 מיליארד רופי בסך הכל בין אפריל 2011 לינואר 2012. גם התיירות נפגעה.
בינואר 2012, באאודטסהורן חיו יותר מ-200,000 יענים והעיר ייצרה 80% ממוצרי היענים בעולם. תעשיית היענים העסיקה ישירות 20,000 אנשים, והניבה 2,1 מיליארד רופי בשנה. 50% מהחקלאים בענף עזבו אותו עד 2013.
שפעת העופות חזרה לעיר באפריל 2013. בתקופה זו 50,000 יענים הומתו ונגרם נזק של 4 מיליארד רופי (שווה ערך ל-219 מיליון דולרים אמריקאיים).
דמוגרפיה

לפי מפקד האוכלוסין של 2011, באאודטסהורן היו 61,507 תושבים. 70.9% מהאוכלוסייה תיארו את עצמם כ"צבעוניים", 15.3% כ"לבנים" ו-12.5% כ"אפריקאים שחורים". השפה השלטת היא אפריקאנס, המדוברת כשפת האם של 87.8% מהתושבים, בעוד ש-7.4% דוברי קוסה ו-2.6% דוברים אנגלית.
| אוכלוסיית אודסהורן> שנה | אוכלוסיית אודסהורן> מספר תושבים | אוכלוסיית אודסהורן> אחוז צמיחה |
| --- | --- | --- |
| 1865 | 1,145 |  |
| 1875 | 1,837 | 60.4% |
| 1891 | 4,386 | 138.8% |
| 1904 | 8,849 | 101.8% |
| 1991 | 48,570 | 448.9% |
| 1996 | 52,336 | 7.8% |
| 2001 | 55,205 | 5.5% |
| 2011 | 61,508 | 11.4% |
| 2017 | 67,295 | 9.4% |
קהילת יהודי אאודטסהורן

הפריחה במאה ה-19 משכה אליה אוכלוסיית מהגרים יהודים גדולה של כ-100 משפחות (רובן ליטאיות שנמלטו מהפוגרומים הצאריים). כתוצאה מכך נודעה אאודטסהורן כ"ירושלים של אפריקה". בעיר נבנו שני בתי כנסת (ב-1888 וב-1896). ב-1904 נפתח בעיר בית הספר העברי הדרום אפריקאי הראשון. האוכלוסייה היהודית באאודטסהורן ירדה מ-1,073 ב-1918 ל-555 ב-1936, והמשיכה להתמעט מאז.
עד 1955 נותרו רק 150 משפחות ובשנת 1973 נסגר בית הכנסת סנט ג'ונס. ארון הקודש והספסלים הקדמיים הועברו למוזיאון המקומי. כיום נותרו רק 17 משפחות בעיירה, מהן חמש חקלאי יענים, כאשר חיי הקהילה עדיין מתרכזים סביב בית הכנסת קווינס סנט (כיום רחוב ברון ואן ריד).